AIŠKINAMASIS RAŠTAS

Dėl pritarimo bendradarbiavimo sutarčiai

1. **Parengto tarybos sprendimo projekto tikslai ir uždaviniai:**

Sprendimo projekto tikslas – pritarti, kad Molėtų rajono savivaldybė (toliau - Savivaldybė) pasirašytų bendradarbiavimo sutartį su UAB „Molsolar“ (toliau - Vystytojas) dėl projekto „Vietinės reikšmės kelio Nr. Su-28 Padvarniai–Suginčiai ruožo nuo magistralinio kelio A14 Vilnius–Utena iki Padvarnių kaimo pradžios kapitalinis remontas“ įgyvendinimo.

Vystytojas, kuris vykdo Saulės elektrinės parko įrengimo projektą Molėtų r., Suginčių seniūnijoje, įsipareigoja skirti 544 500,00 eurų vietinės reikšmės kelio Nr. Su-28 Padvarniai – Suginčiai ruožo nuo magistralinio kelio A14 Vilnius–Utena iki Padvarnių kaimo pradžios kapitaliniam remontui įrengiant asfalto dangą (apie 1,8 km).

 Pagal Lietuvos Respublikos kelių įstatymo nuostatas vietinės reikšmės viešieji keliai ir gatvės nuosavybės teise priklauso savivaldybėms. Kad Vystytojui būtų suteikti įgaliojimai vykdyti projektavimo ir statybos darbus, turi būti pasirašoma bendradarbiavimo sutartis.

1. **Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

1. **Laukiami rezultatai:**

Pasirašius bendradarbiavimo sutartį su Vystytoju bus atnaujintas vietinės reikšmės kelio ruožas į Padvarnių kaimą.

**4**. **Lėšų poreikis ir jų šaltiniai:**

Pagal pirminius paskaičiavimus, Vystytojo lėšų turėtų užtekti planuojamiems darbams atlikti. Jei parengus techninę dokumentaciją lėšų poreikis bus didesnis nei įsipareigojo skirti Vystytojas, skirtumą įsipareigoja padengti Savivaldybė. Tokiu atveju sprendimas dėl Savivaldybės prisidėjimo prie projekto įgyvendinimo bus teikiamas tarybos svarstymui.

 **5. Kiti sprendimui priimti reikalingi pagrindimai, skaičiavimai ar paaiškinimai.**

Kitų sprendimo priėmimui reikalingų pagrindimų nėra.